נמל התעופה שיקגו מידוויי

נמל התעופה שיקגו מידוויי (באנגלית: Chicago Midway International Airport) הוא נמל תעופה הממוקם סמוך לשיקגו, במדינת אילינוי שבארצות הברית. מידוויי משמש בעיקר חברות חסך ("לואו קוסט") עבור טיסות פנים-ארציות. סקירה נמל התעופה שיקגו מידוויי ממוקם בצדה הדרום מערבי של שיקגו, 13 קילומטרים מאזור "הלולאה" שבשיקגו. מידוויי הוא נמל התעופה השני בגודלו באזור המטרופולין של שיקגו ובמדינת אילינוי לאחר נמל התעופה שיקגו או'הייר אשר גדול יותר באופן משמעותי ממידוויי. בשנת 2008 עברו במידוויי 19,378,885 נוסעים. נכון להיום כ-227 טיסות בממוצע יוצאות מדי יום מנמל התעופה שיקגו מידוויי אשר מגיעות עד ל-47 יעדים. נמל התעופה מספק גישה נוחה אל מרכז העיר - נסיעה של 30 דקות באמצעות הקו הכתום של הרכבת העילית של שיקגו או באמצעות אוטובוס אזורי. האוטובוסים יוצאים מנמל התעופה פעם בשעה בין השעות 07:00 בבוקר עד 22:00 בלילה. ראו גם נמל התעופה שיקגו או'הייר קישורים חיצוניים אתר האינטרנט הרשמי של נמל התעופה שיקגו מידוויי